Dječji vrtić Zvjezdice
Zemunik Donji, Ulica 1/16

KLASA: 601-02/21-02/02
URBROJ: 2198-04-05-21-01

Zemunik Donji, 27. travnja 2021.

 Na temelju članka 39. Statuta dječjeg vrtića Zvjezdice, Upravno vijeće Dječjeg vrtića Zvjezdice na 1. sjednici održanoj 27. travnja 2021.g. donosi:

                                                                 ODLUKU
O UPISU DJECE I O MJERILIMA UPISA U DJEČJI VRTIĆ ZVJEZDICE
ZA PEDAGOŠKU GODINU 2021/2022.

A. ZAHTJEVI ZA NASTAVAK KORIŠTENJA USLUGA (dosadašnji korisnici usluga) podnose se:
Od 15. svibnja do 01. lipnja 2021. od 7:00 do 15:00 sati 

B. PRIJAVE ZA UPIS DJECE (novoprimljeni) podnose se: 
[bookmark: _GoBack]
Od 15. svibnja do 01. lipnja 2021. od 7:00 do 15:00 sati 

I. VRSTE PROGRAMA 
Programi ranog i predškolskog odgoja ostvaruju se kao:
1. Poludnevni program (od 7:00 - 12:00)
2. Cjelodnevni program (od 6:30 – 16:30)
3. Cjelodnevni program – JASLICE (od 6:30 – 16:30)
4. Program predškole – besplatan za roditelje (dva sata dnevno)

II. UVJETI UPISA
Dokumentacija za upis:
A. Za dosadašnje korisnike:
1. ispunjen obrazac zahtjeva za nastavak korištenja usluga,
2. potvrda liječnika o obavljenom sistematskom pregledu djeteta (provjera urednog cijepljenja) ne starija od mjesec dana od dana podnošenja zahtjeva.

B. Za novoprimljene korisnike:
Obavezna dokumentacija
1. ispunjen obrazac prijave za upis,
2. preslika rodnog lista ili izvadak iz matice rođenih djeteta,
3. dokaz o prebivalištu (preslike osobnih iskaznica oba roditelja),
4. potvrda liječnika o obavljenom sistematskom pregledu djeteta (provjera urednog cijepljenja) ne starija od mjesec dana od dana podnošenja prijave,
5. preslika knjižice procijepljenosti djeteta,
6. potvrda stomatologa o obavljenom sistematskom pregledu djeteta (za dijete starije od 3 god.).
Dokumenti o činjenicama bitnim za ostvarenje prednosti pri upisu
7. Za dijete roditelja žrtve i invalida domovinskog rata:
rješenje o statusu žrtve i invalida domovinskog rata,
8. za dijete zaposlenog/ih roditelja i osobe na stručnom osposobljavanju bez zasnivanja radnog odnosa: potvrda/elektronički zapis o podacima evidentiranim u matičnoj evidenciji HZMO-a (ne stariji od mjesec dana od dana podnošenja Prijave) ili za roditelje zaposlene u inozemstvu-ugovor ili potvrda kojom se dokazuje činjenica postojanja ugovora o radu,
9. za dijete čija su oba ili jedan roditelj redovni studenti/učenici:
potvrda fakulteta/škole o statusu redovnog studenta/učenika (ne starija od mjesec dana od dana podnošenja Prijave),
10. za dijete samohranog roditelja:
smrtni list ili izvadak iz matice umrlih za preminulog roditelja ili
drugo uvjerenje nadležnog tijela kojim se dokazuje da roditelj sam skrbi i uzdržava dijete,
11. za dijete koje živi samo s jednim roditeljem (jednoroditeljska obitelj): 
presuda o razvodu braka ili odluka suda o povjeri djeteta na stanovanje 
izvješće o provedenom postupku obveznog savjetovanja pri Centru za socijalnu skrb ili drugi dokaz da drugi roditelj ne živi u zajedničkom kućanstvu,
12. za dijete iz obitelji s troje i više malodobne djece:
rodni listovi ili izvodi iz matične knjige rođenih za svu djecu,
13. za dvoje djece predškolske dobi:
rodni list ili izvod iz matične knjige rođenih za drugo dijete,
14. za dijete uzeto na skrb i uzdržavanje i dijete u udomiteljskoj obitelji: rješenje/potvrda Centra za socijalnu skrb,
15. za dijete korisnika doplatka za djecu:
rješenje ili potvrda/elektronički zapis HZMO-a o pravu na doplatak za tekuću godinu,
16. za dijete koje ima preporuku Centra za socijalnu skrb za smještaj u vrtić:
preporuka Centra za socijalnu skrb,
17. za dijete s teškoćama:
nalaz i mišljenje Jedinstvenog tijela vještačenja i/ili medicinska dokumentacija ustanove zdravstvene skrbi i/ili kliničkih bolničkih centara.

III. NAČIN OSTVARIVANJA PREDNOSTI PRI UPISU 
Prednost pri upisu sukladno odluci Osnivača ostvaruje dijete koje:
· zajedno s oba roditelja ima prebivalište u Zemuniku Donjem,
· dijete koje zajedno sa samohranim roditeljem ima prebivalište u Zemuniku Donjem,
· dijete kojem je dodijeljen skrbnik ili je smješteno u udomiteljsku obitelj,  neovisno o njegovom prebivalištu, ako njegov skrbnik ili udomitelj ima prebivalište u Zemuniku Donjem. 

Prednost pri upisu djeca ostvaruju prema sljedećem redu prvenstva: 
1. djeca roditelja žrtava i invalida domovinskog rata,
2. djeca s teškoćama,
3. djeca samohranih roditelja i djeca uzeta na uzdržavanje,
4. djeca zaposlenih roditelja,
5. djeca u godini prije polaska u osnovnu školu,
6. djeca iz obitelji s troje ili više djece,
7. djeca roditelja koji primaju dječji doplatak.

IV. NAČIN PROVOĐENJA UPISA
Upis djece provodi se u Dječjem vrtiću Zvjezdice.
Napomena:
· Zahtjev za nastavak korištenja usluga i prijava za upis podnose se osobno.
· Obrazac zahtjeva i prijave roditelji mogu preuzeti u objektu ili mrežnoj stranici vrtića: https://www.dv-zvjezdice.hr/. 
· Ispunjeni zahtjevi i prijave (u omotnici) se mogu dostaviti u navedeno vrijeme i odložiti u kutiju koja će se nalaziti ispred dječjeg vrtića.

V. OBJAVA REZULTATA UPISA
Konačni rezultati upisa bit će objavljeni na oglasnoj ploči dječjeg vrtića 01. srpnja 2021. godine. 

